**Előterjesztés**

**Fácánkert Község Önkormányzata Képviselő-testületének**

**2019. február 12. napján tartandó ülésére**

***9. napirendi pont***

**Tárgy:** A 2019. évi közmeghallgatás időpontjának kitűzése

**Előterjesztő és előadó:** Orbán Zsolt polgármestert

Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény 54. §-a értelmében:

„A képviselő-testület évente legalább egyszer előre meghirdetett közmeghallgatást tart, amelyen a helyi lakosság és a helyben érdekelt szervezetek képviselői a helyi közügyeket érintő kérdéseket és javaslatot tehetnek. Az elhangzott javaslatra, kérdésre a közmeghallgatáson vagy legkésőbb tizenöt napon belül választ kell adni..”

Fácánkert Község Önkormányzatának Képviselő-testülete Szervezeti és Működési Szabályzatáról szóló 5/2003. (IX.01.) önkormányzati rendelet (továbbiakban: SzMSz) a közmeghallgatásról az alábbiak szerint rendelkezik:

*„Közmeghallgatás*

*37. § (1) A képviselő-testület évente legalább egyszer - a munkaterv szerint - előre meghirdetett közmeghallgatást tart.*

*(2) A közmeghallgatás időpontját legalább nyolc nappal korábban közhírré tétel útján ki kell hirdetni.*

*(3) A közmeghallgatáson elhangzott kérdésekre lehetőleg azonnal válaszolni kell.*

*(4) Amennyiben a közérdekű kérdés vagy javaslat az ülésen nem válaszolható meg, illetőleg nem dönthető el, a meg nem válaszolt közérdekű kérdést és javaslatot a képviselő-testület döntése alapján az általa megválasztott háromtagú ideiglenes bizottságnak, illetve a Hivatalnak meg kell vizsgálnia.*

*(5) A kérdést a bizottság, illetve a Hivatal 15 napon belül megválaszolja a kérdezőnek.*

*(6) A közmeghallgatásra egyebekben a testületi ülésre vonatkozó általános szabályok az irányadóak.”*

A közmeghallgatás összehívására, működésére a képviselő-testületi ülésre vonatkozó szabályokat kell alkalmazni azzal az eltéréssel, hogy a közmeghallgatás időpontját és helyét, valamint a tárgyalásra kerülő tárgyköröket a közmeghallgatás előtt legalább 30 nappal a helyben szokásos módon nyilvánosságra kell hozni. A közmeghallgatás alkalmával az állampolgárok, a településen működő társadalmi szervezetek, valamint a településen gazdasági érdekeltségekkel rendelkező gazdasági társaságok, illetve vállalkozások vezető tisztségviselői, közérdekű ügyben, helyi önkormányzati ügyben az egyes települési képviselőhöz, a polgármesterhez vagy a jegyzőhöz kérdéseket intézhetnek, közérdekű javaslatokat tehetnek. A kérdések a közmeghallgatás időpontját megelőzően 8 napon belül a polgármesterhez írásban is benyújthatók, aki azt haladéktalanul továbbítja a címzettnek.

Javaslom a képviselő-testületnek, hogy a 2018. évi közmeghallgatás – az elmúlt években megtartott közmeghallgatások tapasztalatait is figyelembe véve – szeptemberben legyen megtartva, tekintettel arra, hogy szeptemberben – reményeink szerint – érdemi beszámolót tudunk majd tartani a 2017-es évben megtett intézkedésekről, az esetlegesen megkezdett beruházásokról, fejlesztésekről.

A 2019. szeptemberben tartandó közmeghallgatás napirendi pontjaira az alábbi javaslatot teszem:

- Tájékoztató a képviselő-testület 2018. évi költségvetésének módosításáról, zárszámadásról ,

- beruházások állásáról, a várható fejlesztésekről.

- Lakossági kérdések, észrevételek, javaslatok.

Fácánkert, 2019-02-05

Tisztelettel:

Orbán Zsolt

polgármester

*Határozati javaslat*

***Fácánkert Község Önkormányzatának Képviselő-testületének***

***…………./2019. (II. 12.) számú határozata***

***a közmeghallgatás időpontjának és napirendjének meghatározásáról***

*Fácánkert Község Önkormányzat Képviselő-testülete úgy határoz, hogy a 2019. évi közmeghallgatás időpontja: 2019. szeptember …… ……. óra, napirendje:*

*- Tájékoztató a képviselő-testület 2018. évi költségvetésének módosításáról, zárszámadásról*

*- beruházások állásáról, a várható fejlesztésekről.*

*- Lakossági kérdések, észrevételek, javaslatok.*

*A képviselő-testület felkéri a polgármestert, hogy az önkormányzati SZMSZ-ben foglaltaknak*

*megfelelően a közmeghallgatást hívja össze.*